So, hüt simer auso di nöie Westernsättle ga probiere! Isch no chli Action gsi... Mir si zerschte Mau ds dritt ga usritte. Dr Papi uf dr Suleika, dr Hans uf dr Samantha (mitem aute Vielseitigkeits-Sattu u ig uf dr Habanera (di schwierigschti). Wo mer chlei hei wöue trabe hei di drü grad i Galopp gwächslet, aber das hei mir du nid wöue. Wüu plötzlech hani gmerkt, wi mi Sattu uf dr Habanera gäge rächts rütscht. Bi däm Sattu chame dr Gurt nume mitemne spezielle Chnüppu amache, u nid wi üeblech mitemne Lädergurt. Drum hani ne o nid richtig chönne azieh... Aber es isch nüt passiert, u mir heis ämu luschtig gha...